Raubonys
Apie kaimą Alytaus rajone žr. Raubonys (Alytus). Raubonys – kaimas Pasvalio rajono savivaldybėje, 8 km į šiaurę nuo Pasvalio, prie Tatulos upelio žiočių, kur jis įteka į Mūšą. Seniūnaitijos centras. Greta kaimo šakojasi keliai  A10  Panevėžys–Pasvalys–Bauskė  ir  125  Biržai–Raubonys . Yra Raubonių vandens malūnas-vilnų karšykla-verpykla (pastatytas XIX a. pabaigoje, valstybės saugomas), Raubonių koplyčia, Pasvalio kultūros centro Raubonių skyrius, Pasvalio Mariaus Katiliškio viešosios bibliotekos Raubonių filialas, Raubonių bendrosios praktikos gydytojo kabinetas, Raubonių dienos centras, liaudies skulptūrų ansamblis, Raubonių ąžuolas (gamtos paminklas). Anksčiau veikė Raubonių pradinė mokykla ir paštas (LT-39052).